[{"text_idx": "#000000", "text": "Democratiaid Rhyddfrydol yn 'ffyddiog o gadw seddi'"}, {"text_idx": "#000001", "text": "Er y rhybuddion, mae arweinydd y Democratiaid Rhyddfrydol yng Nghymru wedi mynnu na fydd y blaid yn colli pob Aelod Cynulliad wedi'r etholiad ym mis Mai."}, {"text_idx": "#000002", "text": "Dywedodd Kirsty Williams bod proffwydoliaeth debyg yn 2011 yn anghywir, wrth i'r blaid ennill pum sedd."}, {"text_idx": "#000003", "text": "Dywedodd: \"Mae'r heriau yn debyg, ac mae'r broffwydoliaeth yn debyg.\""}, {"text_idx": "#000004", "text": "Ar ddiwrnod olaf eu cynhadledd, fe wnaeth y blaid hefyd gyflwyno cynlluniau i adeiladu 20,000 o dai fforddiadwy os ydyn nhw mewn grym ar o\u0302l yr etholiad."}, {"text_idx": "#000005", "text": "Yn siarad ar raglen Sunday Politics Wales, dywedodd Ms Williams bod yr etholiad yn \"heriol\" ond bod yr etholiad bum mlynedd yn o\u0302l hefyd wedi bod yr un fath."}, {"text_idx": "#000006", "text": "\"Fe wnaethon ni ddangos, drwy fynd ag ymgyrch gryf i mewn i gymunedau, a dangos yn glir pam bod angen y Democratiaid Rhyddfrydol Cymreig yn y Cynulliad, a'r hyn fyddai'n cael ei wneud gyda'r cyfle yna.\""}, {"text_idx": "#000008", "text": "Byddai'r addewid ar dai cymdeithasol yn golygu dyblu targed presennol Llywodraeth Cymru o adeiladu 10,000 o dai newydd mewn pum mlynedd, ac yn golygu dyblu'r gwariant ar dai cymdeithasol o \u00a335m i \u00a370m y flwyddyn."}, {"text_idx": "#000009", "text": "Yn o\u0302l y blaid, byddai'r arian sy'n cael ei arbed drwy beidio a\u0302 pharhau gyda'r cynllun i adeiladu ffordd osgoi'r M4 yng Nghasnewydd yn talu am y tai."}, {"text_idx": "#000010", "text": "Fe wnaeth y Democratiaid Rhyddfrydol hefyd bleidleisio i atal rhieni rhag cael yr hawl i dynnu eu plant allan o wersi addysg rhyw mewn ysgolion."}, {"text_idx": "#000011", "text": "Mae cefnogwyr yn dweud y byddai'n gwella iechyd rhyw a helpu i atal trais rhyw."}, {"text_idx": "#000012", "text": "Yn trafod y cynllun tai, dywedodd llefarydd y blaid, Peter Black: \"Mae Cymru angen llywodraeth fydd yn buddsoddi mewn cynllun adeiladu tai fel bod gan bawb do dros eu pennau."}, {"text_idx": "#000013", "text": "\"Bydd tai cymdeithasol yn flaenoriaeth i'r Democratiaid Rhyddfrydol Cymreig. Byddwn yn sicrhau bod tai o safon, sy'n fforddiadwy, ar gael i'r rhai sydd eu hangen."}, {"text_idx": "#000014", "text": "Ychwanegodd bod gan Lafur agwedd oedd \"bron yn sarhaus\" tuag at brynu tai, gan ddweud eto y byddai'r blaid yn cyflwyno cynllun 'rhentu i brynu' i helpu pobl brynu eu cartrefi eu hunain."}, {"text_idx": "#000017", "text": "Prif StraeonCreu bocsys cofio Cymraeg ar o\u0302l colli babanPublished4 awr yn o\u0302lGweinidog iechyd yn wynebu pleidlais o ddiffyg hyderPublished3 awr yn o\u0302lA470: Dau berson yn yr ysbyty ar o\u0302l gwrthdrawiadPublished56 munud yn o\u0302l"}, {"text_idx": "#000018", "text": "Creu bocsys cofio Cymraeg ar o\u0302l colli baban"}, {"text_idx": "#000019", "text": "Gweinidog iechyd yn wynebu pleidlais o ddiffyg hyder"}, {"text_idx": "#000023", "text": "5 cornel o Gymru ar ochr arall y ffin"}, {"text_idx": "#000024", "text": "Carchar yn 'agoriad llygad i anghyfiawnder'"}, {"text_idx": "#000027", "text": "Cwis: Cysylltiadau Cymru a Ffrainc"}, {"text_idx": "#000029", "text": "Pum munud gyda'r actores Nia Gandhi"}, {"text_idx": "#000031", "text": "Cysylltwch a\u0302 niTabledi a ffonau symudolHefyd yn Gymraeg"}]